CELEX: 62013TN0659
Language: fi
Date: 2013-12-12 00:00:00
Title: Asia T-659/13: Kanne 12.12.2013 — Tšekin tasavalta v. komissio

15.2.2014   
            
            
               FI
            
            
               Euroopan unionin virallinen lehti
            
            
               C 45/40
            
         Kanne 12.12.2013 — Tšekin tasavalta v. komissio
   (Asia T-659/13)
   2014/C 45/70
   Oikeudenkäyntikieli: tšekki
   
      Asianosaiset
   
   
      Kantaja: Tšekin tasavalta (asiamiehet: M. Smolek, J. Vláčil)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan kokonaisuudessaan Euroopan parlamentin ja neuvoston direktiivin 2010/40/EU täydentämisestä kuorma-autojen ja hyötyajoneuvojen turvallisia ja valvottuja pysäköintipaikkoja koskevien tietopalvelujen tarjoamisen osalta 15.5.2013 annetun komission delegoidun asetuksen (EU) N:o 885/2013 (EUVL L 247, s. 1) ja
            
         
               —
            
            
               velvoittamaan Euroopan komissio korvaamaan oikeudenkäyntikulut.
            
         Kantaja vaatii toissijaisesti unionin yleistä tuomioistuinta
   
               —
            
            
               kumoamaan riidanalaisen asetuksen 3 artiklan 1 kohdan, 8 artiklan ja 9 artiklan 1 kohdan a alakohdan ja
            
         
               —
            
            
               velvoittamaan Euroopan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan direktiivin 2010/40/EU (1) 7 artiklan 1 kohtaa yhdessä sen 5 artiklan 1 kohdan ja 6 artiklan kanssa on rikottu
               Kantaja väittää tässä yhteydessä, että riidanalaisen asetuksen antamalla komissio ylitti direktiivin 2010/40 7 artiklan 1 kohdassa yhdessä sen 5 artiklan 1 kohdan ja 6 artiklan kanssa säädetyn toimivallan rajat.
            
         
               2)
            
            
               Toinen kanneperuste, jonka mukaan SEUT 290 artiklaa on rikottu
               Tässä kanneperusteessa kantaja väittää, että riidanalaisen asetuksen antamalla komissio ylitti SEUT 290 artiklan mukaisen delegoidun toimivaltansa antaa muita kuin lainsäätämisjärjestyksessä hyväksyttäviä säädöksiä.
            
         
               3)
            
            
               Kolmas kanneperuste, jonka mukaan SEU 13 artiklan 2 kohtaa on rikottu
               Kantaja väittää tästä, että riidanalaisen asetuksen antamalla komissio ylitti sille perussopimuksissa annetun toimivallan.
            
         
      (1)  Tieliikenteen älykkäiden liikennejärjestelmien käyttöönoton sekä tieliikenteen ja muiden liikennemuotojen rajapintojen puitteista 7.7.2010 annettu Euroopan parlamentin ja neuvoston direktiivi 2010/40/EU (EUVL L 207, s. 1)